Zápisnica

z mimoriadneho zasadnutia Miestneho zastupiteľstva mestskej časti Bratislava – Podunajské Biskupice zo dňa 30.08.2011.

Prítomní:
PhDr. Alžbeta Ožvaldová
-
starostka mestskej časti



Ing. Mária Hašková

-
hlavná kontrolórka 



poslanci


-
podľa prezenčnej listiny



pracovníci MiÚ

-
podľa prezenčnej listiny



hostia



-
podľa prezenčnej listiny

Navrhnutý program :

01)
Otvorenie.

02)

Návrh znenia nájomnej zmluvy víťaza obchodnej verejnej súťaže spoločnosti SEHRING BRATISLAVA, s.r.o., IČO: 35 762 021.

03)
Návrh na schválenie využitia úverových zdrojov pri financovaní projektu Odkanalizovanie podunajskej časti Bratislavského regiónu – kanalizácia Podunajské Biskupice, II. etapa z bankových inštitúcií Tatra banka, a.s., OTP Banka Slovensko, a.s. alebo Unicredit Bank Slovakia, a.s. na základe predložených indikatívnych ponúk.

04)
Návrh na zrušenie Uznesenia č. 29/2010-2014 a návrh na predaj pozemkov parc. č. 5680/20, záhrady o výmere 538 m2, parc.č. 5680/21, záhrady o výmere 570 m2, parc.č. 5680/22, záhrady o výmere 561 m2, parc.č. 5680/23, záhrady o výmere 517 m2, parc.č. 5680/24, záhrady o výmere 473 m2, parc.č. 5680/7 – zastavané plochy a nádvoria o výmere 86 m2 v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1a/ - formou obchodnej verejnej súťaže.


05)
Záver.

k bodu 01)
Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. Konštatovala, že na zasadnutí je prítomných 13 poslancov, t.j. miestne zastupiteľstvo je uznášania schopné. Z rokovania sa ospravedlnili poslanci Bukvay a Dej a prednostka miestneho úradu Ing. Janigová.

Následne dala starostka mestskej časti hlasovať o navrhnutom programe rokovania, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 65/2010-2014

Miestne zastupiteľstvo

s c h v a ľ u j e

1. predložený návrh programu rokovania; 

za: 13 – jednomyseľne

02)

2. 
návrhovú komisiu v zložení: 
Milan Černý, Zoltán Szabó, Peter Adamec,

za: 13 – jednomyseľne

3. overovateľov zápisnice:  Izabella Jégh, Mikuláš Krippel.

za: 13 – jednomyseľne

k bodu 02)
Návrh znenia nájomnej zmluvy víťaza obchodnej verejnej súťaže spoločnosti SEHRING BRATISLAVA, s.r.o., IČO: 35 762 021.

Materiál uviedla starostka mestskej časti PhDr. Ožvaldová a poverená vedúca oddelenia ekonomického a správy majetku miestneho úradu Ing. Paracková. Prerokovania tohto bodu sa zúčastnili aj zástupcovia spoločnosti Sehring Bratislava, s.r.o. p. Ott, Benko a Heringeš, ako zástupca spoločnosti Alas Slovakia, s.r.o. p. Juhas, ktorý sa po úvode materiálu hneď prihlásil o slovo. Miestne zastupiteľstvo mu jednomyseľným hlasovaním toto slovo udelilo. Pán Juhas vo svojom vystúpení spochybnil čestné vyhlásenie spoločnosti Sehring Bratislava, s.r.o., že spoločnosť nemá žiadne záväzky, predložené do obchodnej verejnej súťaže, ako i skutočnosť, že spoločnosť doteraz nevysvetlila čiernu ťažbu štrku v minulom roku. Z týchto dôvodov žiadal prehodnotenie súťaže a vylúčenie spoločnosti Sehring Bratislava, s.r.o. z nej. Poslanec Černý upozornil p. Juhasa, že miestne zastupiteľstvo rokuje o uzavretí zmluvy o nájme pozemku so spoločnosťou Sehring Bratislava, s.r.o. - víťazom obchodnej verejnej súťaže. V prípade, že spoločnosť Alas Slovakia, s.r.o. mala námietky k priebehu a výsledku súťaže, tieto mala v zmysle zákona uplatniť do 16 dní u vyhlasovateľa súťaže, čo však neučinila. K tomuto názoru sa pripojila aj poslankyňa Jégh.  Zástupkyňa starostky mestskej časti a členka výberovej komisie p. Nagy podotkla, že ponuka spoločnosti Sehring Bratislava, s.r.o. bola najpodrobnejšia a najlepšie vypracovaná ponuka s najlepšími podmienkami pre mestskú časť. Starostka mestskej časti informovala, že spoločnosť Sehring Bratislava, s.r.o. mala v minulosti nájomný vzťah s Magistrátom hl.m. SR Bratislavy z čoho vyplýva, že problémy z minulosti musí riešiť Magistrát hl.m. SR Bratislavy. Zároveň povedala, že má informácie o podaní trestného oznámenia na bývalé vedenie spoločnosti, ktorého šetrenie v súčasnosti prebieha. Spoločnosť má nové vedenie a predložila mestskej časti ponuku, ktorú výberová komisia vyhodnotila ako najlepšiu pre mestskú časť.  Po schválení a podpísaní nájomnej zmluvy bude činnosť spoločnosti pod drobnohľadom mestskej časti.

Nakoľko sa do diskusie už nikto neprihlásil, starostka mestskej časti dala hlasovať o navrhnutom uznesení a miestne zastupiteľstvo prijalo


UZNESENIE č. 66/2010-2014

Miestne zastupiteľstvo

A. s c h v a ľ u j e

návrh zmluvy č. 076 07 11 3 33 o nájme pozemku víťaza obchodnej verejnej súťaže SEHRING BRATISLAVA, s.r.o., IČO: 35 762 021,

03)

B. u k l a d á

prednostke miestneho úradu zabezpečiť podpísanie nájomnej zmluvy.

za: 13 – jednomyseľne

k bodu 03)
Návrh na schválenie využitia úverových zdrojov pri financovaní projektu Odkanalizovanie podunajskej časti Bratislavského regiónu – kanalizácia Podunajské Biskupice, II. etapa z bankových inštitúcií Tatra banka, a.s., OTP Banka Slovensko, a.s. alebo Unicredit Bank Slovakia, a.s. na základe predložených indikatívnych ponúk.

Materiál uviedla starostka mestskej časti PhDr. Alžbeta Ožvaldová a poverená vedúca oddelenia ekonomického a správy majetku miestneho úradu Ing. Paracková. Miestne zastupiteľstvo bez diskusie prijalo

UZNESENIE č. 67/2010-2014

Miestne zastupiteľstvo

A. s c h v a ľ u j e

využitie úverových zdrojov pri financovaní projektu Odkanalizovanie podunajskej časti Bratislavského regiónu – kanalizácia Podunajské Biskupice, II. etapa z bankovej inštitúcie OTP Banka Slovensko, a.s., na základe predloženej indikatívnej úverovej ponuky,

B. u k l a d á

prednostke miestneho úradu zabezpečiť po schválení žiadosti o nenávratný finančný príspevok riadiacim orgánom, vykonanie všetkých úkonov potrebných na čerpanie úveru.

za: 13 – jednomyseľne

k bodu 04)
Návrh na zrušenie Uznesenia č. 29/2010-2014 a návrh na predaj pozemkov parc. č. 5680/20, záhrady o výmere 538 m2, parc.č. 5680/21, záhrady o výmere 570 m2, parc.č. 5680/22, záhrady o výmere 561 m2, parc.č. 5680/23, záhrady o výmere 517 m2, parc.č. 5680/24, záhrady o výmere 473 m2, parc.č. 5680/7 – zastavané plochy a nádvoria o výmere 86 m2 v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1a/ - formou obchodnej verejnej súťaže.


Materiál uviedla starostka mestskej časti PhDr. Alžbeta Ožvaldová. Miestne zastupiteľstvo bez diskusie prijalo

04)

UZNESENIE č. 68/2010-2014

Miestne zastupiteľstvo

Miestne zastupiteľstvo Mestskej časti Bratislava – Podunajské Biskupice po prerokovaní materiálu

A.   r u š í

Uznesenie č. 29/2010-2014, ktorým Miestne zastupiteľstvo Mestskej časti Bratislava – Podunajské Biskupice na zasadnutí dňa 01.03.2011 schválilo odpredaj pozemkov parc. č. 5680/20, záhrady o výmere 538m², parc. č. 5680/21, záhrady o výmere 570m², parc. č. 5680/22, záhrady o výmere 561m²,  parc. č. 5680/23, záhrady o výmere 517m², parc. č. 5680/24, záhrady o výmere 473m²  na Dvojkrížnej ulici  v k. ú. Podunajské Biskupice formou obchodnej verejnej súťaže 

B.   s c h v a ľ u j e
predaj pozemkov parc. č. 5680/20, záhrady o výmere 538m², parc. č. 5680/21, záhrady o výmere 570m², parc. č. 5680/22, záhrady o výmere 561m²,  parc. č. 5680/23, záhrady o výmere 517m², parc. č. 5680/24, záhrady o výmere 473m², parc. č. 5680/7 – zastavané plochy a nádvoria o výmere 36 m² a parc. č. 5680/25 – zastavané plochy a nádvoria o výmere 86 m² na Dvojkrížnej ulici v k.ú. Podunajské Biskupice formou obchodnej verejnej súťaže s podmienkami:

I. Podmienky obchodnej verejnej súťaže

Obchodnú verejnú súťaž vyhlási Miestny úrad mestskej časti Bratislava – Podunajské Biskupice, Trojičné námestie 11, 825 61 Bratislava, zastúpený PhDr. Alžbetou Ožvaldovou, starostkou, IČO: 00641383, podľa § 9a ods.1 písm. a) zák. č. 138/1991 Zb. o majetku obcí, v znení neskorších predpisov, a podľa § 281 a nasl. Zákona č. 513/1991 Zb., Obchodný zákonník v znení neskorších predpisov, o najvhodnejší návrh na uzavretie kúpnej zmluvy na prevod vlastníctva k nehnuteľnostiam v k.ú. Pod. Biskupice, za týchto podmienok:

1. Predávajúci (budúci vyhlasovateľ):

Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže
Predaj pozemkov parc. č. 5680/20, záhrady o výmere 538m², parc. č. 5680/21, záhrady o výmere 570m², parc. č. 5680/22, záhrady o výmere 561m²,  parc. č. 5680/23, záhrady o výmere 517m², parc. č. 5680/24, záhrady o výmere 473m², parc. č. 5680/7 – zastavané plochy a nádvoria o výmere 36 m² a parc. č. 5680/25 – zastavané plochy a nádvoria o výmere 86 m²   na Dvojkrížnej ulici v k.ú. Podunajské Biskupice, vedené na LV č. 1.

Všeobecná hodnota pozemku parc. č. 5680/20 je 51 271,40 €, parc. č. 5680/21 je 54 321,00 €, parc. č. 5680/22 je 53 463,30 €,  parc. č. 5680/23 je 49 270,10 €, parc. č. 5680/24 je 45 076,90 €,  parc .č .5680/25 je 8 195,80 € a parc. č. 5680/7 je 3 430,80 €, čo činí  celkovú hodnotu 265 029,30  €.

05)

Všeobecná hodnota nehnuteľností bola určená znaleckými posudkami  č. 6/2011 zo dňa 27.1.2011 a č. 36/2011 zo dňa 3.4.2011, vyhotovenými znalcom Ing. Viliamom Antalom, Levočská 11, 851 01 Bratislava  a v zmysle predchádzajúceho súhlasu primátora č. 04 01 0035 11 zo dňa 23.6.2011 . Súťažný návrh je možné podať len na odkúpenie všetkých ponúkaných nehnuteľností.

3. Kontaktná osoba vyhlasovateľa:

Meno a priezvisko: Mgr. Katarína Kšiňanová

Číslo telefónu: 02/40209230

E-mail: katarina-ksinanova@mupb.sk

Fax: 02/45 248 264

4. Požadované náležitosti súťažného návrhu na uzavretie kúpnej zmluvy:

Súťažný návrh na uzavretie kúpnej zmluvy podľa §588 a nasl. Občianskeho zákonníka musí obsahovať:

a) názov a sídlo, IČO predkladateľa – ak ide o právnickú osobu, číslo účtu

b) meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu

c) meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu

d) predmet žiadosti o kúpu

e) návrh kúpnej ceny za pozemky

f) spôsob úhrady kúpnej ceny tak, že celá kúpna cena bude zaplatená na účet vyhlasovateľa naraz, do 30 dní odo dňa podpísania kúpnej zmluvy oboma zmluvnými stranami, a to na základe fotokópie kúpnej zmluvy podpísanej oboma zmluvnými stranami. Vyhlasovateľ najneskôr do 15 dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností. Originál kúpnej zmluvy vyhlasovateľ odovzdá kupujúcemu najneskôr do 15 dní od zaplatenia kúpnej ceny.

g) V prípade, ak víťaz súťaže neuhradí v lehote dohodnutej  v písm. g) tohto bodu (t.z. do 30 dní odo dňa podpísania kúpnej zmluvy oboma zmluvnými stranami) kúpnu cenu, má sa za to, že obe strany od zmluvy odstúpili a zmluva sa od počiatku zrušuje.

h) Vyhlásenie účastníka súťaže (len fyzická osoba) o súhlase so spracovaním osobných údajov v zmysle zákona č. 428/2002 Z.z. o ochrane osobných údajov.

i) Záväzok kupujúceho uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku.

5. Podmienky účasti v súťaži a súťažné podmienky:

5.1. Účastník súťaže je povinný zložiť finančnú zábezpeku vo výške 4 090,- Eur prevodom na účet vyhlasovateľa súťaže. O tomto prevode predloží spolu so súťažným návrhom odpis prevodného príkazu. Zložením finančnej zábezpeky sa rozumie deň jej pripísania na účet vyhlasovateľa vedený v Tatra banke a.s., číslo účtu: 2627005541/1100.

06)

5.2. Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 15,- Eur, a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5.13. Táto náhrada sa účastníkom súťaže nevracia.

5.3. Vybratému účastníkovi súťaže bude výška zábezpeky započítaná do kúpnej ceny.

5.4. Neúspešným uchádzačom bude zábezpeka vrátená najneskôr do 30 dní odo dňa ukončenia súťaže. V prípadne zrušenia a v prípade odmietnutia súťažného návrhu bude zábezpeka vrátená uchádzačovi najneskôr do 30 dní odo dňa vyhlásenia súťaže za zrušenú, alebo odo dňa odmietnutia súťažného návrhu.

5.5. V prípade, že po ukončení súťaže  nebude uzavretá zmluva s vybratým účastníkom súťaže z dôvodu, že z jeho strany neboli dodržané súťažné podmienky, alebo z iných dôvodov, na základe ktorých on spôsobil neuzavretie kúpnej zmluvy, zábezpeka prepadá v prospech vyhlasovateľa.

5.6. Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.

5.7. Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.

5.8. Uchádzači sú povinní predložiť čestné prehlásenie (štatutárneho zástupcu v prípade právnickej osoby), o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.

5.9. Súťažný návrh musí byť spracovaný v slovenskom jazyku.

5.10. Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.

5.11. Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.

5.12. Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.

5.13. Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 821 61 Bratislava, v zalepenej obálke s uvedením mena a poštovej adresy s označením: „Obchodná verejná súťaž Predaj pozemkov parc. č. 5680/20, 5680/21, 5680/22, 5680/23, 5680/24, 5680/7 a 5680/25 na Dvojkrížnej ul. – NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 15.00 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.

5.14. Obhliadku nehnuteľností bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.

Súťažné podmienky a podklady bude možné prevziať u Mgr. Kataríny Kšiňanovej, pracovníčky EO a SM na Miestnom úrade Bratislava – Podunajské Biskupice.

5.15. Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.

5.16. Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.

07)

5.17. Vyhlasovateľ a vybratý účastník súťaže uzatvoria kúpnu zmluvu do 90 dní odo dňa vyhlásenia výsledku súťaže. V prípade, že návrh kúpnej zmluvy predložený vyhlasovateľom nebude víťazným uchádzačom podpísaný v lehote do 90 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie kúpnej zmluvy.

5.18. Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.

5.19. Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.

5.20. Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.

5.21. Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk
5.22. Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady s ich účasťou v súťaži.

5.23. Vyhlasovateľ si vyhradzuje právo uzatvoriť kúpnu zmluvu o prevode vlastníctva k nehnuteľnostiam výlučne len s víťazom súťaže.

6. Kritéria pre posudzovanie súťažných návrhov:

Kritérium pre posudzovanie súťažných návrhov je najvyššia ponúknutá kúpna cena, pričom minimálne kúpna cena za pozemky je celková suma 265 029,30  Eur.

7. Uzávierka na podávanie súťažných návrhov:

Súťažné návrhy je možné podávať do 30 dní odo dňa vyhlásenia obchodnej súťaže.

V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.

II. Obchodná verejná súťaž bude vyhlásená podľa schválených podmienok najneskôr do 60 dní odo dňa schválenia tohto uznesenia na internetovej stránke vyhlasovateľa , t.z. www.mupb.sk, ako aj na úradnej tabuli Miestneho úradu Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.

Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t.z. www.mupb.sk, ako aj na úradnej tabuli Miestneho úradu Bratislava – Podunajské Biskupice do 60 dní od schválenia týchto podmienok v Miestnom zastupiteľstve Bratislava – Podunajské Biskupice.

08)

k bodu 05)
Záver.

Záverom poslankyňa Jégh informovala poslancov o 790. výročí prvej písomnej zmienky o Podunajských Biskupiciach v tomto roku. Pri tejto príležitosti vydá mestská časť bulletin a požiadala poslancov o finančný príspevok na jeho spracovanie a vydanie s tým, že ho môžu venovať cez pokladňu miestneho úradu v termíne do 20.09.2011.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva.

